එහෙත් දෙවැනි භාගයේ දී වඩාත් ආක්‍රමණශීලි ක්‍රීඩා රටාවක නිරතවූ තායිලන්ත ක්‍රීඩිකාවෝ උත්සාහක දිනුම් දෙකක් රැස් කරමින් ලකුණු සංඛ්‍යාව 14-14ක් ලෙස සමකර ගත් අතර ලකුණු සමවීම මත ලැබූ අතිරේක මිනිත්තු 5දී අනූෂා අත්තනායක ප්‍රතිවාදී ක්‍රීඩිකාවන් අභිබවා මීටර් 60ක් පමණ දිවයමින් තැබූ තීරණාත්මක උත්සාහක දිනුමෙන් ලකුණු 19-14කින් තරගය ජයගත් ශ්‍රී ලංකා පිල දේශීය කාන්තා රගර් ඉතිහාසයට තවත් පිටුවක් එකතු කළේය.යුද හමුදාවේ ප්‍රවීණ ක්‍රීඩිකා අයේෂා පෙරේරාගේ නව නායකත්වය යටතේ තරග වැදුණු ශ්‍රී ලංකා කාන්තා රගර් පිල හොංකොං තරගාවලියට එක්වූයේ ආසියානු කාන්තා සත් සාමාජික රගර් පිටියේ ශ්‍රේණිගත කිරිම්වල පස්වැනි ස්ථානයේ පසුවෙමිනි.ඔවුන් එම ස්ථානයට පත්වූයේ පසුගිය වසරේ පැවැති ආසියානු තරගමාලාවේ දෙවැනි අදියර වූ තායිලන්ත සෙවන්ස් හී සිංගප්පූරුව පරදවමින් ශ්‍රී ලංකා කාන්තා රගර් ඉතිහාසයේ මුල්වරට පළඟ ශූරතාව දිනා ගැනීම හේතුවෙනි.